kardosdrur/scandi-wiki huggingface dataset:
Mesterskabsserien 1929-30

Mesterskabsserien 1929-30 var den 17. sæson om Danmarksmesterskabet i fodbold for herrer organiseret af DBU. Turneringen blev for fjerde gang vundet af B 93. Det var den første sæson i dansk fodbold, hvor klubber fra hele landet mødtes i en alle mod alle turnering om DM-titlen.

Resumé 
B 93 førte fra start til slut og sikrede sig mesterskabet i niende og sidste spillerunde d. 29. maj 1930, da B 93 besejrede OB 4-1 i København. Korsør BK fra Sjælland rykkede ned og blev erstattet af AGF, der vandt Oprykningsserien.

Den bedste række var reduceret fra 25 til 10 hold og omdøbt til Mesterskabsserien. Det skete efter pres fra de københavnske klubber, som var utilfredse med det sportslige niveau, og at turneringen gav dem underskud.  Det var den første turnering om Danmarksmesterskabet, hvor holdene spillede alle mod alle. Dog spillede holdene ikke mod hinanden både ude og hjemme.

De ti deltagende klubber kvalificerede sig via lokalunionernes turneringer i sæsonen 1928-29 fordelt med de regionale mestre fra Sjællands Boldspil Union, Fyns Boldspil Union og Lolland-Falster Boldspil Union, samt de fem bedste hold fra Københavns Boldspil Union plus de to bedst placerede klubber fra det jyske mesterskab 1928-29 under Jydsk Boldspil Union. De fem københavnske klubber sluttede på de fem øverste pladser og tabte kun en enkelt af deres 25 kampe mod provinsholdene.

Mesterskabsserien 

Oprykker:  AGF

Kilder

Se også 
 Københavnsserien
 Jyske mesterskab

Fodboldturneringer i Danmark
Tomrefjorden

Tomrefjorden er en fjordarm af Midfjorden og Romsdalsfjorden i Vestnes kommune i Romsdal  i Møre og Romsdal fylke i Norge. Fjorden går 9 kilometer mod syd til Tomrefjord i bunden af fjorden. Fjorden har indløb mellem Neset ved Gjellstein i vest og Bolungneset i øst. Fiksdalen ligger på vestsiden af fjorden. Karakteristisk for Tomrefjorden er en række små næs, geologisk identificeret som Gerard de Geer-moræner.

Riksvei 661 går langs vestsiden af fjorden og på østsiden langs Tomra, før den svinger østover. Videre langs østsiden går fylkesvej 102.

Kilder og henvisninger 

Fjorde i Møre og Romsdal
Vestnes
Marinemuseet

Marinemuseet er et søfartsmuseum, der dokumenterer Sjøforsvarets historie. Det ligger i en tidligere flådebase Karljohansvern i Horten, Vestfold i Norge. Museet blev grundlagt af C.F. Klinck den 24. august 1853. Museet betragtes af nogle som verdens første flådemuseum, da det var den første samling af marinememorabilia, der var åben for offentligheden.

Skibe 
 Blink - patruljebåd i Storm-klassen
 Alta - minerydningsfartøj baseret i Oslo. Sejler stadig.
 Hitra - skib baseret i Bergen. Sejler stadig.
 Narvik - fregat i Oslo-klassen
 Rap - torpedobåd fra 1873
 Srei - patruljebåd i Tjeld-klassen
 Utstein - en ubåd i Kobben-klassen fra 1965

Referencer

Eksterne henvisniger 

 

Horten
Museer i Norge
Museer etableret i 1853
Søfartsmuseer
Niedersächsisches Landesmuseum Hannover

Niedersächsisches Landesmuseum Hannover er et kulturhistorisk museum i Hannover, Tyskland grundlagt i 1856. Det ligger overfor Neues Rathaus. Museet består af Landesgalerie, der indeholder malerier og skulpturer fra middelalderen og frem til 1900-tallet, samt afdelinger med arkæologi, naturhistorie og etnologi. Museet inkluderer et vivarium med fisk, padder, reptiler og leddyr.

Historie 
Museet forløber, Museum für Kunst und Wissenschaft, blev indviet i 1856 under overværelse af Georg 5. af Hannover. Baseret på det nuværende Hannover Künstlerhaus blev museet omdøbt til Museum der Provinz Hannover. Museet løb dog snart tør for plads til samlingerne, hvilket igangsatte opførslen af den nuværende bygning på kanten af Maschpark i 1902. Det blev tegnet af Hubert Stier i nyrenæssancestil.

I 1933 blev museet omdøbt til Landesmuseum, og i 1950 fik museet sit nuværende navn.

Referencer

Eksterne henvisninger 

 

Museer i Tyskland
Kunstmuseer i Tyskland
Museer etableret i 1856
Hannover
Nicla Ursin

Nicla Ursin (født 1. juli 1970) er en barnestjerne der  medvirkede i DRs tv-serie "Matador", hvor hun spillede den yngste Regitze Varnæs, der var datter af Maude og Hans Christian Varnæs. Nicla Ursin blev  mobbet meget, da serien blev sendt, og stoppede derfor efter seks afsnit. Hun har senere lagt stemme til flere børnefilm.

Referencer

Eksterne henvisninger 
 

Børneskuespillere fra Danmark
Dedikeret

Dedikeret er det andet album fra det danske band De Danske Hyrder.

Albummet er udgivet den 23. maj 2014

Trackliste 

 Hva' så
 Ung og Fattig
 Weekendleg
 Slumkidz
 Pubben
 Kædedrikker
 Tænk Hvis Man Ikke Kunne Lide Øl
 Ovenpå
 Pænere I Nat
 Snaptjat 
 Undskyld
 Dedikeret

Album fra 2014
Album fra Danmark
DDH

DDH er det tredje album fra det danske band De Danske Hyrder.

Det indeholder i alt 13 sange.

Albummet er udgivet i 2017 og indeholder blandt andet to af De Danske Hyrders top fem sange: 15 år og Rebber

Trackliste 

 Smertestillende
 Igen
 Rebber
 Hvorfor Så Gangster
 15 år
 Floor
 M.K.I.H.S.U.A.D
 Spilletøs
 Fucket mig op
 Min Helt
 Bare Drenge
 Orkan
 Inden Vi Tager Hjem

Album fra 2017
Album fra Danmark
Flyvende

Flyvende er det fjerde album fra det danske band De Danske Hyrder.

Albummet er udgivet d. 1 februar, 2019 og indeholder i alt 9 sange.

Trackliste 

 En Dag Der Elsker Alle DDH
 Svigermors Drøm
 Gider Ikk'
 Fuld Fjæs
 Bs Sang
 Tættere På
 Holder Vejret
 Sig Det Til Mig
 Flyvende

Referencer 

Album fra 2019
Album fra Danmark
Hørmested

Hørmested er en lille landsby i Hørmested Sogn nær Sindal i Hjørring Kommune i Nordjylland.

I landsbyen ligger Hørmested Kirke.

Lokaliteter i Hjørring Kommune
Caroline van Deurs

Caroline Alexia Schønheyder van Deurs (født 28. oktober 1860 på Frederiksberg, død 29. september 1932 i København) var en dansk maler. Caroline van Deurs var ugift.

Caroline van Deurs malede og udstillede en hel del genrebilleder, som En munk og en dreng. Hun malede også interiører og landskaber, motiverne hentede hun fra egnen omkring Sorø, Fredensborg og Frederiksborg, hendes levebrød var især at male børneportrætter.

Hun lærte at tegne af faderen og var elev af Vilhelm Kyhn fra 1879 og nogle år frem og studerede i Paris 1896-98.

Caroline van Deurs debuterede på Charlottenborgs Forårsudstilling i 1898 og udstllede indtil 1927 i alt 19 gange.
Hun udstillede i Kvindernes Udstilling, 1895, Salonen, Paris 1897, De Afviste fra Charlottenborg, 1905, Landsudstillingen i Aarhus 1909, Dansk Malerkunst, 1918, Kvindelige Kunstneres retrospektive Udstilling, 1920, Kunstnerforeningen af 18. November, 1921, 1923-24, 1926-27, 1930.

Referencer

Eksterne Henvisninger 

Malere fra Danmark
Moldefjorden (Molde)

Moldefjorden er en fjord i Molde kommune i Møre og Romsdal på sydsiden af Molde centrum. Moldefjorden regnes som en del af Romsdalsfjorden. Fjorden går 13 kilometer mod øst og fortsætter videre mod øst som Fannefjorden. Fjordsystemets totale længde  er 38 kilometer. 

Fjorden starter i vest ved Julsundet, som går nordover. Fjorden ligger mellem selve byen Molde og øerne syd for Molde. Øerne skiller Moldefjorden fra resten av Romsdalsfjorden. De største af disse  er Hjertøya, Seterøya og Fårøya. Mellem Kviltorp i Molde og Bolsøya går fjorden over i Fannefjorden. Syd for Moldefjorden bliver den brede del af Romsdalsfjorden kaldt Storfjorden. Moldefjorden og Storfjorden omtales som Romsdalsfjordens hovedbassin og Moldefjorden bruges til dels som navn på hele den brede midterdel af Romsdalsfjorden inkluderet strækningen mellem Moldeholmene og Tresfjorden. Loshåndbogen omtaler Midfjorden som den ydre del af Moldefjorden.

Undersøgelser i 1970-1980'erne konkluderede  at Moldefjorden og Fannefjorden var lidt udsat for forurening, bortset fra områderne nær Molde centrum. Der var ingen forskel i koncentration af næringssalt i de indre og ytre dele af fjorden, og der var god oxygenmætning på alle dybder. Rapporten konkluderede  at der var god udskiftning af vandmasserne i fjorden. I 1990-tallet blev badevandskvaliteten undersøgt og viste sig at være god bortset fra i Rørvika. Giftige blåmuslinger forekommer hvert år.

fFra Molde går er der to færgeruter over Moldefjorden og Storfjorden. En til øen Sekken og en til Furneset i Vestnes. Riksvei 662 går på nordsiden af fjorden.

Kilder og henvisninger 

Fjorde i Møre og Romsdal
Molde
Koppevirus

Koppevirus eller Variola-virus, VARV, er en virus, der forårsagede kopper, en virussygdom, der nu er elimineret. Variola-virus tilhører slægten Orthopoxvirus, familien Poxviridae og underfamilien Orthopoxvirus. Nært beslægtet med Variola-virus er Vaccinia-virus, VACV, Cowpox-virus, CPXV, og Abekoppevirus (Monkeypox-virus, MPXV), der alle kan inficere mennesker.

Variola-virus er en stor murstensformet membrankappet virus, der måler ca. 302 til 350 nm x 244 til 270 nm, med et genom af enkelt lineært dsDNA (dobbeltstrenget DNA) med 186 102 bp og indeholdende en hårnåleslynge i hver ende. Genomet koder for mere end 200 proteiner. De to klassiske arter af koppe-virus er Variola major og Variola minor.

Poxvirus livscyklus kompliceres ved at have flere infektiøse former med en til tre membrankapper med forskellige mekanismer til indtrængning i værtscellen. Poxvirus er unik blandt DNA-virus, idet de replikerer sig i værtscellens cytoplasma snarere end i kernen. For at replikere, producerer poxvirus en række specialiserede proteiner, der ikke produceres af andre DNA-virus, hvoraf den vigtigste er en virus-associeret DNA-afhængig RNA-polymerase.

Eliminering 

Kopper blev elimineret gennem et globalt vaccinationsprogram med Vaccinia-virus, der er nært beslægtet med Variola-virus. Kopper blev endeligt elimineret i 1979.

Variolavirus opbevares nu kun to steder i verden under stor sikkerhed:
Centers for Disease Control and Prevention, CDC i USA og Forskningsinstituttet for virologi og bioteknologi VEKTOR i Rusland (Rus. Федеральное бюджетное учреждение науки «Государственный научный центр вирусологии и биотехнологии „Вектор“» федеральной службы по надзору в сфере защиты прав потребителей и благополучия человека (ГНЦ ВБ «Ве́ктор»)).

Nærtbeslægtede arter 

 Camelpox virus
 Cowpox virus
 Ectromelia virus
 Abekoppevirus eller Monkeypox virus
 Raccoonpox virus
 Skunkpox virus
 Taterapox virus
 Vaccinia virus
 Volepox virus

Membrankappen 

Både virioner med en, to eller tre membrankapper er smitsomme. Det vides ikke med sikkerhed om alle membrankapperne er modificerede Golgi-membraner.

Proteiner 

Variola genomet koder bl.a. for 10 proteiner, der regulerer genaktiviteten (initieringsfaktorer og transkriptionsfaktorer), plus omkring 100 proteiner involveret i transkriptionen, bl.a.:
 Topoisomerase 1B
 DNA-afhængig RNA-polymerase

Variola genomet koder desuden for proteiner, der hæmmer værtens immunsystem, immun-modulatorer og virulens-faktorer:
 SPICE (smallpox inhibitor of complement enzymes), der er homolog til vaccinia virus complement-control protein (VCP)
 CKBP-II, CBP-II, vCCI (chemokine-binding protein type II ), which binds CC-chemokine receptors.

Membrankapperne indeholder virusspecifikke proteiner, bl.a.:
 Overfladeproteinet L1 
 Hæmagglutinin.

Henvisninger 

Infektionssygdomme
Vira
George Smith (assyriolog)

George Smith (26. marts 1840 - 19. august 1876) var en engelsk assyriolog, der var den første opdager og oversætter af Digtet om Gilgamesh, en af de ældst-kendte litterære værker.

Bibliografi 
 George Smith (1871). History of Assurbanipal, translated from the cuneiform inscriptions.
 George Smith (1875). Assyrian Discoveries: An Account of Explorations and Discoveries on the Site of Nineveh, During 1873 to 1874
 George Smith (1876). The Chaldean Account of Genesis
 
 George Smith (18). The History of Babylonia. Edited by Archibald Henry Sayce.

Onlineudgaver
 History of Assurbanipal, translated from the cuneiform inscriptions. London: Williams and Norgate, 1871. From Google Books.
 Assyrian Discoveries. New York: Scribner, Armstrong & Co., 1876. From Google Books.
 The Chaldean Account of Genesis. New York: Scribner, Armstrong & Co., 1876. From WisdomLib.
 History of Sennacherib. London: Williams and Norgate, 1878. From Internet Archive.
 The History of Babylonia. London: Society for Promoting Christian Knowledge; New York: E. & J. B. Young. From Internet Archive.

Referencer 

Personer fra London
Arkæologer fra England
The Waifs

The Waifs (oprindeligt skrevet som The WAiFS) er et australks folkrockband, der blev dannet i 1992 af søstrene Vikki Thorn, og Donna Simpson samt Josh Cunningham. Under turnéer og indspilning inkluderer bandet Ben Franz og David Ross Macdonald. (drums).

Deres albums Up All Night fra 2003 nåede top 5 på Australian Albums Chart, og solgte dobbelt platin og vandt fire ARIA Awards i oktober samme år. Gruppen har udgivet yderligere to albums, der er nået ind i top 5; Sun Dirt Water i 2007 og Temptation i 2011. The Waifs har udgivet tre singler, der er nået i top 50; "London Still" (2002), "Bridal Train" (2004) og "Sun Dirt Water". Bandet var opvarmnig for Bob Dylan i 2003 under hans australske turné og samme år i Nordamerika, hvilket inkluderede hans optræden på Newport Folk Festival.

The Waifs har grundlag det uafhængige pladeselskab Jarrah Records i juli 2002, som bandet ejer sammen med musikeren John Butler og deres fælles mamanger Phil Stevens.

Medlemmer

Nuværende medlemmer 
 Joshua Cunningham — guitar, vocal, mandolin, ukulele, dobro (1992–nu)
 Donna Simpson — vokal, akustisk guitar (1992–nu)
 Vikki Thorn (født Simpson) — vokal, harmonika, akustisk guitar (1992–nu)

Hjælpemusikere 
 Ben Franz – elbas, kontrabas, dobro (2001–nu)
 David Ross Macdonald — trommer, percussion (1998–nu)

Tidligere hjælpemusikere 
 Mikel Azpiroz – keyboard (2009)
 Jen Anderson – violin (1996, 1998)

Diskografi 
 The Waifs (1996)
 Shelter Me (1998)
 Sink or Swim (2000)
 Up All Night (2003)
 Sun Dirt Water (2007)
 Temptation (2011)
 Beautiful You (2015)
 Ironbark (2017)

Eksterne henvisninger 

 
 
 The Waifs  Rolling Stone page
 Sydney Morning Herald article about US tour with Bob Dylan
 Spoonfed UK Article about Shepherd Bush Empire Show
 USA Songwriting Competition

Musikgrupper fra 1992
Rockgrupper fra Australien
Folkrockgrupper
Du og Blå løser gåder

Du og Blå løser gåder (Blue's Clues & You!) er en amerikansk-canadisk tv-serie produceret for tv-kanalen Nickelodeon af Traci Paige Johnson, Todd Kessler og Angela C. Santomero.

Handling

I lighed med den originale 1996-serie har denne serie en live-action vært i en animeret verden. Serien indeholder nye produktionsdesign, og figurerne (bortset fra værten) er animeret digitalt, skønt den visuelle stil forbliver den samme som den stil, der blev brugt i den originale serie.

Som det originale show, Du og Blå løser gåder afhængig af indbyggede tavshed designet til at tilskynde til publikums deltagelse og hvad New York Times kaldte "direkte adresse, der inviterer førskolebørn til at lege sammen med spil og løse mini-mysterier". Producerne af showet anerkendte, at dens tilbagevenden skyldtes nostalgi fra 1990'erne, og at selvom små børn havde mere adgang til teknologi og var mere visuelle end børnehaver i 1990'erne, havde de stadig de samme udviklingsmæssige og følelsesmæssige behov for at "bremse".

Eksterne henvisninger 
 

Amerikanske tv-serier fra 2020'erne
Canadiske tv-serier fra 2020'erne
Tv-programmer fra Nickelodeon
Tv-programmer fra Nick Jr.
Fannefjorden

Fannefjorden er en forlængelse af Moldefjorden i Molde kommune i Møre og Romsdal fylke i Norge . Den er cirka 25 kilometer lang og er en gren af Romsdalsfjorden regnet som hele fjordsystemet indenfor Dryna, i det denne passerer Årø og Bolsøya. Den går mod øst langs kysterne  mellem Molde og Kleive forbi  Røbekk og Hjelset i nord, og Skålahalvøen og Bolsøya mod syd.

Fjorden er forholdsvis smal, og krydses af Fannefjordstunnelen mellem Årø og Bolsøya. Ind til Fannefjordstunnelen åbnede i 1991 gik der bilfærge mellem Lønset og Grønnes.

Kilder og henvisninger 

Fjorde i Møre og Romsdal
Molde
Ami Maayani

Ami Maayani (født 13. januar 1936 Ramat Gan, Tel Aviv, Israel - død 16. februar 2019) var en israelsk komponist, dirigent, professor, lærer, violinist, bratschist, og arkitekt.

Maayani studerede violin og bratsch på Musikkonservatoriet i Tel Aviv. Efter endt uddannelse studerede han komposition hos Paul Ben-Haim og direktion hos Eitan Lustig. Han har skrevet 4 symfonier, orkesterværker, kammermusik, balletmusik, opera, oratorier, korværker, vokalmusik, instrumentalmusik etc. Maayani var grundlægger og dirigent for Israels Nationale Ungdoms Orkester, Tel Aviv Ungdoms Orkester, Haifa Ungdoms Orkester og Technion Symfoniorkester. Han var professor i komposition og direktion på bl.a. Israelsk Musikkonservatorium Samuel Rubin og Tel-Avivs Universitet. Maayani forsatte kompositions studier i New York på Columbia University, og var også arkitekt uddannet i USA. Han tilførte sin klassiske kompositions stil, arabisk modalitet og minimalisme.

Udvalgte værker 

 Symfoni nr. 1 "Salme" (1974) - for sopran, baryton, kor, børnekor og orkester
 Symfoni nr. 2 (1975) - for orkester
 Symfoni nr. 3 "Hebraisk Requiem" (1977) - for mezzosopran, kor og orkester
 Symfoni nr. 4 "Sinfonietta" "over Populære Hebraiske Temaer" (1982) - for orkester

Eksterne henvisninger 
 om Ami Maayani på www. musicweb-international.com

Komponister fra Israel
Dirigenter
Violinister
Professorer
Lærere
Arkitekter fra Israel
Menachem Avidom

Menachem Avidom opr. (Mendel Mahler-Kalkstein) (født 6. januar 1908 i Ivano-Frankivsk, Ukraine - død 5. august 1995 i Tel Aviv, Israel) var en israelsk komponist og lærer.
 
Avidom emigrerede fra Polen, hvor han var bosat efter første Verdenskrig til Palestina (1925), og studerede kort efter komposition på det Amerikanske Universitet i Beirut (1926-1928). Han fortsatte studier i Paris på Musikkonservatoriet (1928-1931), og flyttede herefter til Tel Aviv, hvor han blev lærer i teori og komposition. Avidom har skrevet 10 symfonier, orkesterværker, kammermusik, koncertmusik, operaer, korværker, vokalmusik etc. Avidom fik den Israelske Musikpris (1961) for sin opera "Alexandra ha'Hashmonait".

Udvalgte værker 

 Symfoni nr. 1 "Populær Symfoni" (1945, rev. 1958) -for orkester
 Symfoni nr. 2 "David" (1948-1949) - for orkester
 Symfoni nr. 3 "Mediterransk Sinfonietta" (1951) - for orkester
 Symfoni nr. 4 (1954-1955) - for orkester
 Symfoni nr. 5 "Sangen fra Eilat" (1957-1958) - for solister, kor og orkester
 Symfoni nr. 6 (1958) - for orkester
 Symfoni nr. 7 "Filharmonisk Symfoni" (1961) - for orkester
 Symfoni nr. 8 Festival Sinfonietta (1965/66)
 Symfoni nr. 9 "Variations Symfoni" (1968) - for orkester
 Symfoni nr. 10 "Lille Symfoni" (1981) - for kammerorkester
 Violinkoncert (1951-1952)) - for violin og orkester
 "Alexandra ha'Hashmonait" (1959) - opera
 "Suite om Bach" (1964) - for kammerorkester

Eksterne henvisninger 
 om Menachem Avidom

Komponister fra Israel
Lærere
Grindsted Sognekommune

Grindsted Sognekommune var en sognekommune, der blev oprettet i 1921 ved en opdeling af Grindsted-Grene sognekommune. Ved kommunalreformen i 1970 blev kommunen lagt sammen med en række andre sognekommuner til den nye Grindsted Kommune.

Kommunen bestod af Grindsted Sogn med Grindsted Kirke.

Valgresultater efter år 

Kommuner etableret i 1921
Kommuner ophørt i 1970
Kommuner i Ribe Amt (før 1970)
Sognekommune
Syntese (dialektik)

Syntese kommer af det græske ord synthesis, som betyder "sammenstilling" - af syn- (”med, sammen”) og thesis ("det at sætte/stille", af ”tithenai” ("sætte, stille")). ”Synthesis” svarer til det latinske ord ”positio”.

Udtrykket bruges om den proces, hvorved man sammensætter dele af viden og derved kommer frem til en ny erkendelse – eller om resultatet af samme proces. "Syntese" er trin 5 i Benjamin Blooms taksonomi for indlæringsmål.

Hos filosofferne Hegel og Marx bruges udtrykket i forbindelse med deres dialektik, som går ud på, at indbyrdes modsigende påstande bliver afsløret som sammenhængende ved at et udsagn (en tese) og et modudsagn (en antitese) fører frem til en konklusion (en syntese), der indeholder elementer af dem begge.  Modsigelserne ophæves, og derved opstår der en erkendelse (syntesen).

Se også 
 Taksonomi for indlæringsmål
 Tese og antitese
 Dialektik
 Hegel
 Marx
 Dialektisk materialisme

Referencer

Litteratur 
 Hartnack, Justus: Hegels logik. Reitzels Forlag 1995. 
 Z. A. Jordan: The Evolution of Dialectical Materialism. London 1967.
 Ledelse og uddannelse – Grundbog. Forsvarskommandoen 1998. 
 Kaj Mogensen: Folkets opium? Nyt Nordisk Forlag 1976. 
 Arne Næss: Filosofiens historie 2. Hans Reitzels Forlag 1991. 
 Taxonomy of Educational Objectives: The Classification of Educational Goals. B. S. Bloom (Ed.) David McKay Company Inc. 1956.

Eksterne henvisninger 

 v:Dialectic algorithm – En algoritme der bygger på principperne for klassisk dialektik
 

 Friedrich Engels: Dialektik der Natur
 Lorenz B. Puntel: Lässt sich der Begriff der Dialektik klären (pdf; 307 kB), München 1996
 Dieter Wolf (Soziologe)|Dieter Wolf: Zur Methode des Aufsteigens vom Abstrakten zum Konkreten (pdf; 84 kB)

Filosofiske grundbegreber
Tremmerup

Tremmerup var en bebyggelse beliggende nordøst for Flensborg. Navnet er første gang dokumenteret 1691. Navnet henføres til mandsnavnet glda. Thrimmi, en sideform til Thrimmir. Måske står navnet også i forbindelse med glda. thrimma for at hoppe eller lignende. Senere gik navnet over til skoven, som nu hedder Tremmerup Skov og som danner samen med Vilde et større sammenhængende skovområde mellem Flensborg og Lyksborg. I den danske tid hørte området under Munkbrarup (Munkbrarup Herred, Flensborg Amt) og Adelby Sogn (Husby Herred, Flensborg Amt). Senere kom den vestlige del under Tvedskov og i 1910 endelig under Flensborg kommune. 

I 1900-tallet blev dele af arealet i Tremmerup anvendt til militære formål og der blev blandt andet opført en skydebane. Først i 1997 rykkede der igen civile aktiviteter ind på området og der opstod en ny bebyggelse på omtrent fem hektar med udgangspunkt i sociale og økologiske principer. Den økologiske bebyggelse kaldes for Waldsiedlung Tremmerup (Tremmerup Skovby) og gælder for bilfri. 2008 kom et nybygget fælleshus til.

Eksterne henvisninger 

 Waldsiedlung Tremmerup

Noter 

Bydele i Flensborg
Freeport (Bahamas)

Freeport er en by i den nordvestlige del af østaten Bahamas. Byen ligger på øen Grand Bahama og er med sine   indbyggere den næststørste by i Bahamas.

Referencer

Eksterne henvisninger 

 

Byer i Bahamas
Svensk mesterskab i ishockey 1929

Det svenske mesterskab i ishockey 1929 var det ottende svenske mesterskab i ishockey for mandlige klubhold. Mesterskabet havde deltagelse af 11 klubber og blev afviklet som en cupturnering i perioden 12. februar - 6. marts 1929.

Mesterskabet blev vundet af IK Göta, som dermed vandt mesterskabet for sjette gang i alt og tredje sæson i træk. I SM-finalen vandt holdet med 2-1 over Södertälje SK, der var i finalen for tredje gang i alt, og som tabte for andet år i træk.

Resultater

Indledende runde

Kvartfinaler

Omkamp

Semifinaler

Finale

Mesterholdet 

IK Göta's mesterhold bestod af følgende spillere:
 Alvar Axelsson (1. SM-titel)
 Lars-Åke Alvarsson (1. SM-titel)
 Erik Burman (2. SM-titel)
 Gunnar Galin (3. SM-titel)
 Gustav Johansson (3. SM-titel)
 Einar Lundell (6. SM-titel)
 Curt Sucksdorff (2. SM-titel)
 Einar Svensson (6. SM-titel)
 Olle Waldenström (1. SM-titel)

Se også 
 Eliteserien i ishockey 1929

Kilder 
 Passionhockey - Championnat de Suède 1928/29 
 Svenska Ishockeyförbundet - Historik - Nationellt 
 Svenska Dagbladets Årsbok - 1929 - s. 217 
 DIF Hockey - Historia - 1920-29

Noter 

1929
Sport i 1929